روضہ حضرت عباس علیہ السلام عزادار محرم

روضہ مبارک حضرت عباس علیہ السلام سیاہ چادروں اور مختلف بینروں سے مغموم ۔

خبر کا کوڈ: ۴۲۳۵۸۳

تاریخ: ۰۲ دی ۲۰۱۶ - ۱۵:۳۳

رسا نیوز ایجنسی کی رپورٹ کے مطابق روضہ مبارک حضرت عباس علیہ السلام کے کیئر سیکشن کے ارکان نے محرم کے قریب آتے ہی پورے حرم کو سیاہ چادروں، اور محرم الحرام کے حوالے سے مختلف بینروں کو آویزاں کردیا ہے ۔

حرم مبارک میں ایام عزا محرم الحرام کے دوران منعقد ہونے والی عزاداری کے حوالے سے بھی تیاریاں مکمل کر لی گئی ہیں۔

مذکورہ سیکشن کے سربراہ الحاج حسن ہلال نے بتایا ہے کہ ہمارے سیکشن کے ارکان نے ہدایا و نذورات کے شعبہ کے تعاون سے پورے روضہ مبارک حضرت عباس علیہ السلام میں سیاہ چادریں اور عَلَم نصب کر دئیے ہیں ۔

پہلی محرم کی رات عَلَم کی تبدیلی کی تقریب سمیت تمام عزاداری کے پروگراموں کی تیاری مکمل کر لی ہے۔/۹۸۹/ف۹۴۰/